Парк природе Лоњско поље, површине 50.650 -{ha}- је заштићено мочварно подручје у Хрватској између градова Сиска и Старе Градишке које се налази у алувијалној равни реке Саве и њене притоке Лоње која пре ушћа у Саву тече паралелно са њом и одваја се у два рукавца (Стара Лоња и Требеж). Парк природе чине три поља: Лоњско, Мокро и Поганово. Лоњско поље је уписано на листу Рамсарских подручја 3. фебруара 1993. године. Парк природе Лоњско поље је 1. фебруара 2005. године предложен за упис на листу Светске баштине као мешовито природно и културно добро.